పెగ్గు

పెగ్గు అనేది సాధారణంగా భారత ఉపఖండంలో మద్యాన్ని కొలిచేందుకు వాడే కొలత. 30 మిల్లీలీటర్లకు సమానమైన పరిమాణాన్ని పెగ్గు అంటారు. పెగ్గు అనే కాకుండా "పెద్ద పెగ్గు", "చిన్న పెగ్గు" అనే కొలతలను కూడా వాడుతారు. పెద్దపెగ్గు 60 మి.లీ. కు సమానం కాగా, చిన్నపెగ్గు 30 మి.లీ. కు సమానం. కేవలం పెగ్గు అంటే చిన్నపెగ్గు అనే అర్థం. బ్రిటిషు కాలంలో ఇది ఒక ఇంపీరియల్ ఔన్సుకు (28.4 మి.లీ.) సమానం. తరువాత ఇది 30 మి.లీ. గా ప్రమాణమై పోయింది. 120 మి.లీ. పరిమాణంలో ఉండే పెగ్గును పాటియాలా పెగ్గు అంటారు.   

మరింత జనాంతికంగా చెప్పాలంటే, పెగ్గు అంటే ఒక్క గుక్కలో మింగివేయగల మద్యం పరిమాణం. 

భారతదేశంలో పెగ్గు అని పిలిచే ఈ కొలతను వివిధ దేశాల్లో వివిధ పేర్లతో పిలుస్తారు. చాలా దేశాల్లో దీన్ని షాట్ అని అంటారు. ఆస్ట్రేలియాలో చిన్నపెగ్గును నిప్ అని పిలుస్తారు.   

 ఇవి కూడా చూడండి 

 పాటియాలా పెగ్

 మూలాలు 

వర్గం:కొలత ప్రమాణాలు